da da en pt en zh en en en da da en es en da da da da da da da da sv sv da sv da en da da da da da da da da en da da da da da nn da da da da da de da da da da da da da da da da da da da da da da da da en fr en de en da da en de en fr en en de de en de sv sv en en nn sv de da ar en en ar en
Akut hjælp ved fugtskader - vi kontakter din forsikring ved fugtskader | BELFOR
Når skaden først er sket, er der mange ting, man som skadelidte kan bekymre sig om. Vi forstår, at det kan være uoverskueligt at blive ramt af en fugtskade eller skimmelsvamp i sit hjem, og derfor forsøger vi at aflaste vores kunder mest muligt. Vi har samarbejde med en lang række danske forsikringsselskaber og kan derfor nemt anmelde din skade direkte til vores samarbejdspartnere, så du slipper for at agere mellemmand. Vi fremsender rapporter, dokumentation og fotodokumentation, så du kan fokusere på at komme tilbage til hverdagen igen.
Vi er eksperter i fugt, skimmelsvamp og indeklima
Korrekt affugtning er alfa og omega efter en vandskade. Ellers kan fugtskaden risikere at udvikle sig til sundhedsskadelig skimmelsvamp.
BELFOR Danmark er specialister inden for affugtning, skimmelsvamp og indeklima.
Vi håndterer alle former for fugtproblemer og har mange års erfaring i at finde og fjerne årsagen til fugt.
Rapportering med beskrivelse af omfang og type
Brug for hjælp til akut fugtskade? Ring på 70 44 47 87
Fugt og skimmel kræver professionel behandling
Vi er eksperter i at fjerne fugt og skimmelsvamp. BELFOR Danmark har stor erfaring med sanering af skimmelsvamp – og vi udfører alle typer opgaver. Mange boligejere oplever helbredsproblemer, som fx træthed, luftvejsproblemer, øjenkløe eller hudproblemer. Dette kan være tegn på, at der er skimmelsvamp i boligen.
Fugtskader og skimmelsvamp kan ramme alle bygninger. De kan opstå på baggrund af bygningens konstruktion eller i forbindelse med en renovering, hvor ændringer giver fugtproblemer, der kan blive grobund for skimmelsvamp. En anden typisk årsag er vandskader, som opstår alle steder uanset om bygningen er ny eller gammel.
BELFOR Danmark hjælper firmaer, private hjem og organisationer med akutte brandskader, sodskader, vandskader, fugtskader samt ved indbrud og hærværk. Vores døgnbemandede vagthold er altid klar til at hjælpe dig, når du har behov for det i hele Danmark.
Med mere end 40 års erfaring med skadeservice og samarbejde med brandvæsen, politi, dit ejendomsselskab eller dit forsikringsselskab, hjælper vi dig med at gøre skaden god igen.
BELFOR Danmark har centre fordelt på 6 lokationer og dækker herfra hele Danmark. Vores afdelinger er placeret i Aalborg, Aarhus, Kolding, København, Odense og Slagelse.
Kontakt vores døgnbemandede vagtcentral for at høre mere på tlf. 70 44 47 89
Vi gør skaden god igen...
Fugtskader på vægge og i murværk
Fugt i vægge kan være mange ting, og kan have mange fugtkilder.
Der er mange måder at få opfugtet vægge på. Nogle er mere naturlige og kan være svære at gøre noget ved, og andre årsager handler om decideret skader, som man kan få udbedret.
Fælles for disse skader og fugten er, at det kan give skader på væggen – både inde og ude. Men fugten i væggen kan også give skader på omkringliggende bygningsdele, såsom gulve, lofter mv.
Det er ikke usædvanligt, at der før eller siden sker utætheder i vandinstallationerne, som kan ligge i væggene. Det kan både være fra radiatorrør, men oftere er der tale om brugsvandsinstallationer, som går op til blandingsbatterier i enten badeværelser, bryggers eller køkken.
Disse skader er som regel meget lokale og opdages som oftest hurtigt.
Nedslidte brusenicher eller områder omkring badekar kan ofte give opfugtede vægge (og gulve), hvis ikke overfladerne i vådområderne er tætte. Der kan være tale om mindre huller i fuger, eller revner i fliser mv. Små mængder vand finder derfor vej gennem væggene, og kan opfugte store områder på kort tid, alt efter materialet og ikke mindst afhængigt af utætheden og vandbelastningen.
Skader som disse kan ofte være skjulte, og de er ofte sværere at opdage end utætte installationer.De kan også være årsag til væsentlige skader, såsom råd og trænedbrydende svampe, og ikke mindst skimmelsvampe.
I især ydervægge, kan der være problemer med opstigende fugt nedefra. Fugten kommer fra husets sokkel, eller rettere dets fundament – og det skyldes en manglende fugtspærre eller svigt ved denne. Opstigende fugt nedefra fundamenter kan også ses ved indervægge, i især ældre huse.
Kondensdannelse på kolde ydervægge er som oftest et problem i vinterhalvåret. Dårligt isoleret vægge, eller kuldebroer i væggene går at der dannes fugt indvendigt på væggene. Ofte vil denne fugtdannelse ikke give helt gennemfugtede vægge, men typisk kun overfladerne.
Dette er ofte at kondensdannelse giver grobund for skimmelsvampe på indervægge. Og det ses særligt i områder bagved skabe, senge og andre møbler. Dette skyldes at varmen fra husets varmekilder ikke kan komme ordentligt ud til væggene, hvorfor de er koldere end andre steder. Og sidst men ikke mindst, så kommer fugten heller ikke væk efterfølgende, fordi der heller ikke ventileres tilstrækkeligt.
Løsningen til dette er isolering, og ikke mindst god opvarmning og masser af ventilation.
Kondens er også ofte et problem, der giver fugt i kælderen. Læs mere om fugt i kælderen her.
En meget typisk årsag til opfugtede vægge er faktisk fyldte og/eller utætte tagrender. Der løber meget vand fra et tag, og det hele samles i tagrenderne, og til sidst i et par nedløb. Så det siger sig selv, at hvis der er skader på disse, og vandet kan løbe ud og ned på murværket, så sker der en meget kraftig og lokal opfugtning. Dette kan meget nemt give en kraftig opfugtning af ydervægge.
Så sørg for at holde øje med dine tagrender og få dem renset 2-3 om året.
Samme skader kan naturligvis også opstå hvis der er utætheder i selve taget, et halvtag op ad huset eller lign.
Regn kombineret med kraftige vindstød og blæst giver slagregn. Slagregn kan opfugte husets facader væsentligt, og mange tror ikke der kommer vand gennem murværk – men det gør der, og særligt når vinden presser på.
Dette kan murværket godt tåle, og det er bl.a. derfor at man lave ventilationshuller nederst i murværk – både for at vandet kan løbe ud, men også så væggen kan blive ventileret tør igen.
Men er ens murværk nedslidt, med manglende eller hullet fuger, skadet mursten mv. så finder vandet selvsagt endnu nemmere ind, og giver større skader.
Sørg derfor at vedligeholde dit hus klimaskærm, så du undgår skimmelvækst og dårligt indeklima. Det betaler sig og holde huset tørt og sundt.
Skimmelsvamp kan dækkes af husforsikringen, hvis den er opstået som følge af en anden skade, som husforsikringen dækker. Men det varierer, hvor meget forsikringsselskaberne dækker. Det er derfor altid en god ide at kontakte dit forsikringsselskab hurtigst muligt, når du har mistanke om en fugtskade eller skimmelsvamp.
Ved akut fugtskade ring på tlf. 70 44 47 87
Vores døgnbemandede vagttelefon sidder altid klar til at hjælpe dig ved akutte skader.
185 Oakland Avenue, Suite 150
© 2022 BELFOR. All Rights Reserved